CELEX: E2010P0006
Language: bg
Date: 2010-06-15 00:00:00
Title: Дело, заведено на 15 юни 2010 г. от Reassur Aktiengesellschaft срещу Надзорния орган на ЕАСТ (Дело E-6/10)

2.9.2010   
            
            
               BG
            
            
               Официален вестник на Европейския съюз
            
            
               C 237/19
            
         Дело, заведено на 15 юни 2010 г. от Reassur Aktiengesellschaft срещу Надзорния орган на ЕАСТ
   (Дело E-6/10)
   2010/C 237/03
   На 15 юни 2010 г. срещу Надзорния орган на ЕАСТ бе заведено дело от Reassur Aktiengesellschaft, представляван от Ulrich Soltész и Philipp Melcher в качеството им на представители на Reassur Aktiengesellschaft с адрес Aeulestrasse 5, 9490 Vaduz, LIECHTENSTEIN.
   Reassur Aktiengesellschaft иска от Съда на ЕАСТ:
   
               1.
            
            
               да отмени изцяло Решение на Надзорния орган на ЕАСТ № 97/10/COL от 24 март 2010 г. относно данъчното облагане на „вътрешни“ застрахователни дружества съгласно Закона за данъчното облагане на Лихтенщайн;
            
         
               2.
            
            
               да отмени член 3 от Решение на Надзорния орган на ЕАСТ № 97/10/COL от 24 март 2010 г. относно данъчното облагане на „вътрешни“ застрахователни дружества съгласно Закона за данъчното облагане на Лихтенщайн, поне що се отнася до нареждането за връщане за периода преди 31 март 2009 г.;
               и
            
         
               3.
            
            
               да нареди на Надзорния орган на ЕАСТ да поеме разходите по съдебното производство.
            
         
      Правен и фактически контекст и правни аргументи, приведени в подкрепа:
   
   
               —
            
            
               ищецът е „вътрешно“ презастрахователно дружество (reinsurance captive) на групата Schindler, занимаващо се изключително с презастраховане на някои видове рискове на дружества, принадлежащи на групата Schindler
            
         
               —
            
            
               ищецът твърди, че понеже „вътрешните“ (пре)застрахователни дружества застраховат срещу рискове, за които търговските застрахователни дружества обикновено не предлагат застрахователно покритие, и понеже дейностите им са ограничени до застраховане на рискове в рамките на групата, те не извършват дейност на пазар, където да са в конкуренция с други пазарни участници. Следователно те не са заети с икономическа дейност и не могат да се определят като предприятия. Вследствие на това данъчното облагане в съответствие с разпоредбите на Закона за данъчното облагане на Лихтенщайн, отнасяща се до данъчното облагане на „вътрешни“ (пре)застрахователни дружества, не може да е нарушило конкуренцията или вътрешната търговия в ЕИП. Оспорваните данъчни разпоредби не са селективни и следователно не представляват държавна помощ.
            
         
               —
            
            
               Освен това ищецът твърди, че Надзорният орган на ЕАСТ:
               
                           —
                        
                        
                           е сгрешил, като е избрал процедурата, която се прилага за „неправомерна помощ“, и като е приел решение за възстановяване на средствата;
                        
                     
                           —
                        
                        
                           е нарушил принципа за законните очаквания, като е наредил връщането на средствата за периода от 6 ноември 2001 г. поне до 31 март 2009 г.